  Виталий Пронин «Шуд» ансамбль ӵем гинэ поталля пӧртэм конкурсъёсы, ӵем вормылэ но.Шаркан ёросысь арганчиослэн «Шуд» ансамбльзы «Многоликая Россия» фестивальын 1-тӥ степенё лауреат луиз. Та вожвылъяськонэ пыриськизы быдэс Россиысь калык инструментъёсын шудӥсь 100-лэсь ятыр оркестръёс но ансамбльёс.Соос пӧлысь 20-езлы гинэ вылӥ дунъет сётэмын. Со Бурятиысь, Дагестанысь, Хакасиысь, Калмыкиысь, Татарстаынсь но мукет элькунъёсысь но улосвылъёсысь коллективъёс. Ваньзы таос пыриськизы конкурслэн йылпумъян концертаз.Кыӵе гинэ калык инструментъёс ӧз чузъяське 3-тӥ шуркынмонэ Москваысь «Русская песня» кун театрын. Кызьы верало Шаркан ёросысь арганчиос, соос паймиллям Дагестанысь нагараосын (дымбыртонъёсын) шудӥсьёслы, Калмыкиысь лимбэ (домбра) инструментъёслэн чузъяськемзылы.Калык ансамбльёсын одӥг азьын шудӥзы Москваысь фольклоръя «Русская песня» крезьгуро театрысь «Славяне» ансамбль, эктӥз «Живая планета» шоу-балет.Москвае мынэмзылэсь азьвыл калык ансамбльёс люкаськылӥзы Казане - татын но «Шуд» ансамбль вормисе потӥз, Уфае, Улан-Удэе, Ставрополе, Калуга улосвылысь Обнинске.«Шуд» ансамбль ӵем гинэ поталля пӧртэм конкурсъёсы, ӵем вормылэ но. Арганчиослы сюрес вылэ коньдон висъя Шарканысь культурая юрт.- 2012-тӥ арын Карсашурысь П. Кутергин быдэс ёросысь арганчиосты люказ, 18 кузя луим, вуоно араз кылдытӥм ни арганчиослэсь «Шуд» ансамбльзэс, - вера арганчиослэн кивалтӥсьсы Владимир Иванов. - Али пӧламы 11-12 арганчи, 3-ез нылкышноос, ваньзы егитэсь. Жаляса верано, пумиськылыны  ӵем ум пӧрмытӥське - ваньмы пӧртэм интыосын ужаськом, кин ке школаын, кин ке нылпи садын.https://youtu.be/hBfOozrMzIU  